Πέρα από τη χρήση ειδικών προϊόντων απωθητικών ψείρας, τα οποία είναι απαραίτητα για την πρόληψη μετάδοσης της ψείρας, υπάρχουν και ορισμένα tips τα οποία μπορούν να συμβάλλουν στην πρόληψη τους:
Ο σχολαστικός έλεγχος, ειδικά πίσω από τα αυτιά και στην περιοχή του αυχένα, όπου η ζέστη και η υγρασία ευνοούν την εξάπλωσή της ψείρας.
Είναι καλό τα παιδιά να μάθουν να χρησιμοποιούν μόνο τα δικά τους καπέλα, κορδέλες, πετσέτες και φυσικά χτένες.
Η μετάδοση γίνεται με άμεση επαφή, γι’αυτό το παιδί θα πρέπει να την αποφεύγει, όσο αυτό είναι δυνατόν (είναι μύθος ότι οι ψείρες πετάνε)
Χρησιμοποιούμε καθημερινά πρωί- απόγευμα αντιφθειρικά προϊόντα. Προσοχή, η δράση τους δεν διαρκεί όλη την ημέρα. Εάν εφαρμόσουμε το πρωί που θα πάει στο σχολείο, θα πρέπει να ξαναβάλουμε το απόγευμα πριν το φροντιστήριο ή το παιχνίδι.
Πλύνε στους 60°C ό,τι πλένεται. Ψείρες και κόνιδες σε θερμοκρασία 60°C μας χαιρετούν μέσα σε μόνο 10 λεπτά. Άρα και το χτενάκι που χρησιμοποιείς μετά από κάθε χτένισμα, βάλτο για απολύμανση σε ζεστό νερό για 10 λεπτά. Ό,τι δεν πλένεται βάλτο σε σακούλες και άστο στην άκρη για 2 εβδομάδες.